Edvards Jordenesku

**Edvards Jordenesku** (; dzimis  Bukarestē) ir rumāņu futbola treneris un bijušais futbolists. Spēlējis pussarga pozīcijā. No 2022. līdz 2024. gadam bija Rumānijas futbola izlases galvenais treneris. 

Viņa tēvs Angels Jordenesku arī bijis futbolists un treneris, spēlējis Rumānijas izlasē, vairākas reizes vadījis Rumānijas izlasi.

## Futbolista karjera
Spēlētāja karjeru uzsāka Bukarestes "Steaua", bet nespēja nostiprināties pirmajā komandā un 1997. gadā pargāja uz *[[FC Sportul Studențesc București|Sportul Studențesc]]*. Karjeras turpinājumā pārstāvēja Grieķijas klubu *[[Panionios F.C.|Panionios]]*. Spēlējis arī Rumānijas klubos *Unirea Focșani*, Bukarestes "Rapid", *Rocar*, Ploješti "Petrolul" un *[[FC Vaslui|Vaslui]]*. 2001.—2002. gada sezonā pārstāvēja Kipras klubu *[[Alki Larnaca FC|Alki Larnaca]]*. Aktīvo futbolista karjeru noslēdza 2004. gadā ar vēlmi uzsākt studijas trenera licences iegūšanai.

## Trenera karjera
[left|thumb|upright=0.9|Jordenesku kā [Sofijas CSKA galvenais treneris 2016. gadā]]
Pēc spēlētāja karjeras beigām Jordenesku apmeklēja treneru kursus Itālijā, Spānijā un Anglijā. 2010. gadā viņš kļuva par Ilijes Dumitresku asistentu Bukarestes "Steaua", bet pēc Dumitresku atkāpšanās neilgu laiku bija pagaidu galvenais treneris. Vēlāk turpināja asistenta darbu, bet 2012. gadā strādāja *Vaslui* klubā. 2013. gada jūnijā Jordenesku kļuva ar otrās divīzijas (*Liga II*) kluba *[[FCM Târgu Mureș]]* galveno treneri ar mērķi pacelties uz *[[Liga I]]*. Tomēr jau tā paša gada oktobrī viņš atkāpās. 2014. gada decembrī kļuva par *[[CS Pandurii Târgu Jiu|Pandurii Târgu Jiu]]* galveno treneri un 2015. gadā ar to sasniedza Rumānijas Līgas kausa finālu.

2016. gada augustā Jordenesku parakstīja līgumu ar Bulgārijas komandu Sofijas CSKA. Tā paša gada 27. novembrī pēc neizšķirta savā laukumā ar *[[FC Vereya]]* Jordenesku galvenā trenera amatu atstāja. 2017. gada jūnijā viņš kļuva par *[[FC Astra Giurgiu|Astra Giurgiu]]* komandas galveno treneri. Viņa līgums tika lauzts pēc savstarpējas vienošanās 2018. gada 2. aprīlī. 2018. gada jūnijā Jordenesku parakstīja trīs gadu līgumu ar *[[CFR Cluj]]*, nomainot galvenā trenera amatā Danu Petresku. Tā paša gada 15. jūlijā izcīnīja savu pirmo trofeju kā treneris, kad *CFR Cluj* Rumānijas Superkausā ar 1:0 pārspēja *[[CS Universitatea Craiova|Universitatea Craiova]]*. Pēc nepilniem diviem mēnešiem viņš pameta *CFR Cluj* pēc nesaskaņām ar īpašnieku Joanu Vargu, kurš mēģināja iejaukties trenera lēmumos maču laikā.

No 2019. gada janvāra līdz 2020. gada jūlijam Jordenesku bija *[[CS Gaz Metan Mediaș|Gaz Metan Mediaș]]* galvenais treneris, bet 2020. gada decembrī atgriezās *CFR Cluj*. 2020.—2021. gada sezonā viņš ar šo klubu izcīnīja savu pirmo Rumānijas čempiontitulu. 2021. gada augustā atgriezās Bukarestes "Steaua", kas bija mainījis nosaukumu uz FCSB. Tomēr tur nostrādāja tikai trīs mēnešus un pēc nesaskaņām ar kluba īpašnieku Džidži Bekali tā paša gada novembrī amatu atstāja.

No 2022. gada janvārī Jordenesku tika iecelts par Rumānijas izlases galveno treneri. Viņa vadībā izlase uzvarēja 2024. gada Eiropas čempionāta kvalifikācijas grupā, iekļūstot *[[Euro 2024]]* finālturnīrā. Pēc šī sasnieguma sporta vietne *Gazeta Sporturilor* viņu atzina par 2023. gada Rumānijas gada treneri. Eiropas čempionāta finālturnīrā Jordenesku vadībā Rumānija uzvarēja savā grupā, bet apstājās astotdaļfinālā, ar 0:3 zaudējot Nīderlandei. Pēc finālturnīra Jordenesku nolēma neturpināt darbu ar izlasi, un viņa vietā par galveno treneri kļuva Mirča Lučesku. 

2025. gadā viņš bija Varšavas "Legia" treneris.

## Sasniegumi

### Kā spēlētājam
;Steaua București
* A divīzija: 1995—96
* Rumānijas kauss: 1995—96

;Petrolul Ploiești
* B divīzija: 2002—03

### Kā trenerim
;Pandurii Târgu Jiu
* Līgas kausa finālists: 2014—15

;CFR Cluj
* *[[Liga I]]*: 2020—21
* Rumānijas Superkauss: 2018, 2020

;Varšavas "Legia"
* Polijas Superkauss: 2025

## Atsauces

## Ārējās saites